stanford-oval/wikipedia huggingface dataset:
แอนโธนี อำไพพิทักษ์วงศ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  แอนโธนี เพ็ชร อำไพพิทักษ์วงศ์
วันเกิด:  14 มิถุนายน พ.ศ. 2531 (36 ปี)
สถานที่เกิด:  แดลลัส รัฐเท็กซัส สหรัฐ 
ส่วนสูง:  1.73 m (5 ft 8 in)
ตำแหน่ง:  กองกลางตัวรุก
สโมสรเยาวชน
2003–2005:  IMG Soccer Academy
2005–2007:  Dallas Texans
สโมสรวิทยาลัย
| ปี |  ทีม |  ลงเล่น |  (ประตู) |
| 2007–2010 |  Akron Zips |  93 |  (17) |
สโมสรอาชีพ*
| ปี |  ทีม |  ลงเล่น |  (ประตู) |
| 2006–2009 |  ไอเอ็มจี บราเดนตัน |  45 |  (6) |
| 2011–2012 |  แซนโฮเซเอิร์ทเควกส์ |  12 |  (0) |
| 2012–2013 |  บุรีรัมย์ ยูไนเต็ด |  16 |  (3) |
| 2013–2021 |  แบงค็อก ยูไนเต็ด |  179 |  (6) |
| รวม |   |  252 |  (15) |
ทีมชาติ
| 2004 |  สหรัฐอเมริกา ยู-17 |  4 |  (1) |
| 2013 |  ไทย |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แอนโธนี เพ็ชร อำไพพิทักษ์วงศ์ (14 มิถุนายน พ.ศ. 2531 — ) เป็นอดีตนักฟุตบอลอาชีพไทยเชื้อสายอเมริกัน ตำแหน่งกองกลาง โดยแอนโธนีเป็นผู้เล่นชาวไทยคนแรกที่ได้เล่นในเมเจอร์ลีกซอกเกอร์
ประวัติ

แอนโธนี เกิดเมื่อวันที่ 14 มิถุนายน พ.ศ. 2531 ที่เมืองแดลลัส ในรัฐเท็กซัส สหรัฐ มีบิดาเป็นชาวไทย มารดาเป็นชาวอเมริกัน จบการศึกษาจากมหาวิทยาลัยแอครอน ในรัฐโอไฮโอ เขาเคยเรียนฟุตบอลที่สถาบันฟุตบอลไอเอ็มจี (IMG Soccer Academy) และเป็นนักฟุตบอลทีมของมหาวิทยาลัยอีกด้วย ต่อมาลงเล่นตำแหน่งกองกลาง ให้กับสโมสรฟุตบอลซานโฮเซ เอิร์ธเควกส์ (San Jose Earthquake) ในเมเจอร์ลีกซอกเกอร์
ต่อมาในปี พ.ศ. 2555 แอนโธนีย้ายมาสังกัดสโมสรฟุตบอลบุรีรัมย์ ยูไนเต็ด ในตำแหน่งกองกลาง สวมเสื้อหมายเลข 16 โดยวินฟรีด เชเฟอร์ หัวหน้าผู้ฝึกสอนฟุตบอลทีมชาติไทย เรียกเขามาฝึกซ้อมร่วมกับทีมชาติ เพื่อเตรียมลงแข่งขันฟุตบอลเอเชียนคัพ รอบคัดเลือก ซึ่งพบกับทีมชาติเลบานอน ในวันที่ 22 มีนาคม พ.ศ. 2556 ทั้งนี้ ช่วงพักครึ่งฤดูกาลในปีเดียวกัน แอนโธนีย้ายมาสังกัดสโมสรฟุตบอลแบงค็อก ยูไนเต็ด ด้วยค่าตัวประมาณ 3.5 ล้านบาท โดยเขาอยู่กับแบงค็อก ยูไนเต็ด เป็นระยะเวลานานถึง 8 ปี พร้อมกับได้เป็นกัปตันของทีมอีกด้วย
การเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง พ.ศ. 2562

การเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง พ.ศ. 2562 เป็นการเลือกตั้งสมาชิกสภาผู้แทนราษฎรจังหวัดขอนแก่นแทนที่นายนวัธ เตาะเจริญสุข ที่พ้นสภาพการเป็นสมาชิกสภาผู้แทนราษฎรเนื่องจากถูกจำคุกระหว่างการดำรงตำแหน่ง โดยกำหนดวันเลือกตั้งในวันที่ 22 ธันวาคม พ.ศ. 2562
ที่มา

วันที่ 13 พฤศจิกายน พ.ศ. 2562 ศาลรัฐธรรมนูญออกนั่งเพื่ออ่านคำวินิจฉัย เรื่อง คณะกรรมการการเลือกตั้ง ขอให้ศาลรัฐธรรมนูญวินิจฉัยตามรัฐธรรมนูญมาตรา 82 ว่า สมาชิกภาพของสมาชิกสภาผู้แทนราษฎรของ นายนวัธ เตาะเจริญสุข สิ้นสุดลงตามรัฐธรรมนูญ มาตรา 101 (6) ประกอบมาตรา 98 (6) หรือไม่
ผลการพิจารณา ศาลรัฐธรรมนูญวินิจฉัยว่าสมาชิกภาพ ส.ส.ของ นายนวัธ สิ้นสุดลงตามรัฐธรรมนูญ มาตรา 101 (6) ประกอบมาตรา 98 (6) นับแต่ศาลรัฐธรรมนูญมีคำสั่งให้หยุดปฏิบัติหน้าที่ตามรัฐธรรมนูญมาตรา 82 วรรคสอง คือ วันที่ 16 ตุลาคม พ.ศ. 2562
ผู้สมัคร

คณะกรรมการการเลือกตั้ง ได้มติกำหนดวันรับสมัครคือวันที่ 28 พฤศจิกายน – 2 ธันวาคม พ.ศ. 2562 และกำหนดวันเลือกตั้งคือวันที่ 22 ธันวาคม พ.ศ. 2562
|  | พรรค | ผู้สมัคร | หมายเลข |
| --- | --- | --- | --- |
|  | เพื่อไทย | ธนิก มาสีพิทักษ์ | 1 |
|  | พลังประชารัฐ | สมศักดิ์ คุณเงิน | 2 |
|  | เสรีรวมไทย | พันตำรวจเอก กิตติกูร กาญจนสกุล | 3 |
|  | พัฒนาชาติ | สุทัศน์ ผลบุญ | 4 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง> พรรค | ผลการเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง> พรรค | ผลการเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง> ผู้สมัคร | ผลการเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง> คะแนนเสียง | ผลการเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง> % | ผลการเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง> ± |
| --- | --- | --- | --- | --- | --- |
|  | พลังประชารัฐ   | สมศักดิ์ คุณเงิน (2)✔ | 40,252 | 51.23 | +21.30 |
|  | เพื่อไทย   | ธนิก มาสีพิทักษ์ (1)✔ | 38,010 | 48.38 | +14.89 |
|  | พัฒนาชาติ   | สุทัศน์ ผลบุญ (4) | 306 | 0.39 | – |
|  | เสรีรวมไทย   | พันตำรวจเอก กิตติกูร กาญจนสกุล (3)† | – | – | – |
| ผลรวม | ผลรวม | ผลรวม | 78,568 | 100.00 | — |

| บัตรดี | บัตรดี | บัตรดี | 78,568 | 96.92 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 815 | 1.00 | – |
| บัตรเสีย | บัตรเสีย | บัตรเสีย | 1,680 | 2.07 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 81,063 | 61.38 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 132,063 | 100.00 | — |
: พลังประชารัฐ   ได้ที่นั่งจาก เพื่อไทย  
ทั้งนี้ หลังจากที่ผู้ได้รับเลือกตั้ง นายสมศักดิ์ คุณเงิน ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง
การเลือกตั้งสมาชิกสภาผู้แทนราษฎรจังหวัดราชบุรี เขต 3 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรราชบุรี เขต 3 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดราชบุรีแทนที่ปารีณา ไกรคุปต์ ที่พ้นจากตำแหน่งตามคำพิพากษาของศาลฎีกาเมื่อวันที่ 7 เมษายน พ.ศ. 2565 โดยกำหนดให้มีการเลือกตั้งในวันที่ 21 พฤษภาคม พ.ศ. 2565 ผลการเลือกตั้งปรากฏว่าพรรคประชาธิปัตย์ชนะขาดลอย
ที่มา

เมื่อวันที่ 10 กุมภาพันธ์ พ.ศ. 2564 คณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติชี้มูลความผิดปารีณา ไกรคุปต์ ว่าฝ่าฝืนหรือไม่ปฏิบัติตามมาตรฐานจริยธรรมอย่างร้ายแรง ในกรณีบุกรุกเขตป่าสงวนและเขตป่าไม้รวม 711 ไร่ ปารีณาถูกศาลฎีกาสั่งหยุดปฏิบัติหน้าที่เมื่อวันที่ 25 มีนาคม พ.ศ. 2564 และให้พ้นจากตำแหน่ง ในวันที่ 7 เมษายน พ.ศ. 2565 และยังสั่งให้เพิกถอนสิทธิเลือกตั้งเป็นเวลา 10 ปี ตามกฎหมายกำหนดให้ต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง
ผู้สมัคร

คณะกรรมการการเลือกตั้งได้กำหนดวันรับสมัครรับเลือกตั้งในวันที่ 21-25 เมษายน พ.ศ. 2565 โดยพรรคการเมืองที่ส่งผู้สมัครมีรายชื่อดังต่อไปนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | เสรีรวมไทย | ณัฐทนันต์ นิธิภณยางสง่า | 1 |
|  | ประชาธิปัตย์ | ชัยทิพย์ กมลพันธ์ทิพย์ | 2 |
|  | เสมอภาค | ภิญโญศิลป์ สังวาลวงศ์ | 3 |
ผู้สมัคร > ปฏิกิริยา

พรรคการเมืองต่าง ๆ มีปฏิกิริยาเกี่ยวกับการส่งผู้สมัครรับเลือกตั้งดังนี้
พรรคพลังประชารัฐ ซึ่งเป็นพรรคที่ชนะการเลือกตั้งครั้งก่อน มีมติไม่ส่งผู้สมัครเข้าชิงตำแหน่งสมาชิกสภาผู้แทนราษฎร เนื่องจากว่าที่ผู้สมัครรับเลือกตั้ง ซึ่งเป็นญาติของปารีณา ยังเป็นสมาชิกพรรคไม่ครบ 90 วัน
พรรคภูมิใจไทย อนุทิน ชาญวีรกูล หัวหน้าพรรค ให้สัมภาษณ์ถึงการส่งผู้สมัครรับเลือกตั้งซ่อม ส.ส.ราชบุรี เขต 3 ว่าพรรคไม่ส่งผู้สมัคร เนื่องจากเหลือเวลาอยู่ไม่กี่เดือน และพรรคภูมิใจไทยยึดหลักว่า ถ้าผู้แทนที่เสียไปเป็นของพรรคร่วมรัฐบาล ไม่ได้เป็นของพรรคภูมิใจไทย จะไม่ส่ง
พรรคเพื่อไทย ไม่ส่งผู้สมัครในเขตดังกล่าว เพราะเห็นว่าเวลาที่เหลือในสภาเหลือไม่มาก และพรรคให้น้ำหนักไปที่การเลือกตั้งใหญ่ ซึ่งคาดว่าจะเกิดขึ้นในเร็ววันนี้ เนื่องจากเชื่อว่ารัฐบาลนี้คงอยู่ไม่ครบ 4 ปี
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดราชบุรี เขต 3 แทนตำแหน่งที่ว่าง> พรรค | ผลการเลือกตั้งสมาชิกสภาผู้แทนราษฎร จังหวัดราชบุรี เขต 3 แทนตำแหน่งที่ว่าง> พรรค | ผลการเลือกตั้งสมาชิกสภาผู้แทนราษฎร จังหวัดราชบุรี เขต 3 แทนตำแหน่งที่ว่าง> ผู้สมัคร | ผลการเลือกตั้งสมาชิกสภาผู้แทนราษฎร จังหวัดราชบุรี เขต 3 แทนตำแหน่งที่ว่าง> คะแนนเสียง | ผลการเลือกตั้งสมาชิกสภาผู้แทนราษฎร จังหวัดราชบุรี เขต 3 แทนตำแหน่งที่ว่าง> % | ผลการเลือกตั้งสมาชิกสภาผู้แทนราษฎร จังหวัดราชบุรี เขต 3 แทนตำแหน่งที่ว่าง> ± |
| --- | --- | --- | --- | --- | --- |
|  | ประชาธิปัตย์   | ชัยทิพย์ กมลพันธ์ทิพย์ (2) | 51,743 | 73.41 | +44.55 |
|  | เสรีรวมไทย   | ณัฐทนันต์ นิธิภณยางสง่า (1) | 16,853 | 23.91 | +21.44 |
|  | เสมอภาค | ภิญโญศิลป์ สังวาลวงศ์ (3) | 1,889 | 2.68 | – |
| ผลรวม | ผลรวม | ผลรวม | 70,485 | 100.00 | — |

| บัตรดี | บัตรดี | บัตรดี | 70,485 | 92.85 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,516 | 4.63 | – |
| บัตรเสีย | บัตรเสีย | บัตรเสีย | 1,913 | 2.52 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 75,914 | 55.06 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 137,878 | 100.00 | — |
: ประชาธิปัตย์   ได้ที่นั่งจาก พลังประชารัฐ
การเลือกตั้งสมาชิกสภาผู้แทนราษฎรจังหวัดกำแพงเพชร เขต 2 แทนตำแหน่งที่ว่าง พ.ศ. 2563

การเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง พ.ศ. 2563 เป็นการเลือกตั้งสมาชิกสภาผู้แทนราษฎรจังหวัดกำแพงเพชร แทนที่พันตํารวจโท ไวพจน์ อาภรณ์รัตน์ ที่พ้นสภาพการเป็นสมาชิกสภาผู้แทนราษฎรเนื่องจากถูกจําคุกระหว่างการดำรงตำแหน่งโดยกำหนดเลือกตั้งในวันอาทิตย์ที่ 23 กุมภาพันธ์ พ.ศ. 2563
ที่มา

วันที่ 15 มกราคม พ.ศ. 2563 ที่ศาลจังหวัดพัทยา ศาลนัดฟังคำพิพากษาศาลฎีกา คดีหมายเลขดำ อ.3537/2552 คดีที่พนักงานอัยการเป็นโจทก์ยื่นฟ้อง นายอริสมันต์ พงศ์เรืองรอง พันตํารวจโท ไวพจน์ อาภรณ์รัตน์ กับพวกรวม 18 คนเป็นจำเลย กรณีบุกโรงแรมรอยัลคลิฟบีชพัทยาเพื่อขัดขวางการชุมนุมอาเซียนซัมมิท
โดยในวันนี้ ศาลนัดอ่านคำพิพากษาในส่วนของพันตํารวจโทไวพจน์ จำเลยที่ 3 หลังจากเมื่อวันที่ 3 ธันวาคม พ.ศ. 2562 ศาลได้ออกหมายจับเพื่อให้ติดตามตัวมาฟังคำพิพากษาศาลฎีกา แต่ปรากฏว่าเมื่อถึงเวลานัดมีเพียงทนายความมาศาล ส่วนพันตํารวจโทไวพจน์ ที่ศาลออกหมายจับครบ 1 เดือนแล้วยังไม่ได้ตัวมาศาล ศาลจึงได้อ่านคำพิพากษาลับหลังจำเลย โดยศาลฎีกาพิพากษายืน จำคุกพันตํารวจโทไวพจน์ 4 ปี และปรับ 200 บาท โดยไม่รอลงอาญา ส่งผลทําให้ต้องพ้นสภาพการเป็นสมาชิกสภาผู้แทนราษฎรทันทีเนื่องจากถูกจําคุกระหว่างการดำรงตำแหน่ง
ผู้สมัคร

คณะกรรมการการเลือกตั้ง ได้กำหนดวันรับสมัครคือวันที่ 29 มกราคม – 2 กุมภาพันธ์ พ.ศ. 2563 ในระหว่างเวลา 08.30 น. - 16.30 น. และกำหนดวันเลือกตั้งคือวันที่ 23 กุมภาพันธ์ พ.ศ. 2563ซึ่งมีผู้สมัครดังนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | พลังประชารัฐ | เพชรภูมิ อาภรณ์รัตน์ | 1 |
|  | ภาคีเครือข่ายไทย | อิทธิพล แตงเล็ก | 2 |
|  | เพื่อไทย | กัมพล ปัญกุล | 3 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง > พรรค | ผลการเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง > พรรค | ผลการเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง > ผู้สมัคร | ผลการเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง > คะแนนเสียง | ผลการเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง > % | ผลการเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง > ± |
| --- | --- | --- | --- | --- | --- |
|  | พลังประชารัฐ   | เพชรภูมิ อาภรณ์รัตน์ (1) | 45,687 | 53.89 | + 16.47 |
|  | เพื่อไทย   | กัมพล ปัญกุล (3) | 37,989 | 44.81 | + 24.48 |
|  | ภาคีเครือข่ายไทย  | อิทธิพล แตงเล็ก (2) | 1,103 | 1.30 | – |
| ผลรวม | ผลรวม | ผลรวม | 84,779 | 100.00 | — |

| บัตรดี | บัตรดี | บัตรดี | 84,779 | 94.14 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,481 | 2.75 | – |
| บัตรเสีย | บัตรเสีย | บัตรเสีย | 2,800 | 3.11 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 90,060 | 62.29 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 144,579 | 100.00 | — |
: พลังประชารัฐ   รักษาที่นั่ง
จอฟฟรี่ย์ พรหมมายนต์

| ข้อมูลส่วนตัว |
| --- | --- | --- | --- |
ชื่อเต็ม:  ธีรยุทธ จอฟฟรี่ย์ พรหมมายนต์
วันเกิด:   (1971-10-25) 25 ตุลาคม ค.ศ. 1971 (53 ปี)
สถานที่เกิด:  อุดรธานี, ประเทศไทย
ส่วนสูง:  1.68 เมตร (5 ฟุต 6 นิ้ว)
ตำแหน่ง:  กองหลัง
สโมสรเยาวชน
1983–1990:  เปเอสเฟ ไอนด์โฮเฟิน
สโมสรอาชีพ*
| ปี |  ทีม |  ลงเล่น |  (ประตู) |
| 1990–1995 |  เปเอสเฟ ไอนด์โฮเฟิน |  44 |  (0) |
| 1991 |  → สปาร์ตา (ยืมตัว) |  0 |  (0) |
| 1992–1994 |  → Eindhoven (ยืมตัว) |  57 |  (4) |
| 1996–2001 |  วิลเลิมตเว |  137 |  (1) |
| 2002–2005 |  Eindhoven |  39 |  (1) |
| 2005–2011 |  Blauw Geel '38 |   |   |
ทีมชาติ
| 1988 |  Netherlands U17 |  1 |  (0) |
| 1990 |  Netherlands U19 |  5 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ธีรยุทธ จอฟฟรี่ย์ พรหมมายนต์ (25 ตุลาคม พ.ศ. 2514 — ) เป็นอดีตนักฟุตบอลอาชีพไทยเชื้อสายดัตช์ ตำแหน่งกองหลัง
โดย จอฟฟรี่ย์ พรหมมายนต์ เป็นผู้เล่นชาวไทยคนแรกที่ได้เล่นในเอเรอดีวีซีและยูฟ่าแชมเปียนส์ลีก
ประวัติ

ธีรยุทธ เกิดเมื่อวันที่ 25 ตุลาคม พ.ศ. 2514 ที่เมืองอุดรธานี ในจังหวัดอุดรธานีของประเทศไทย มีบิดาเป็นชาวอเมริกัน มารดาเป็นชาวไทย โดยพ่อของเขาถูกเรียกตัวไปสหรัฐอเมริกาก่อนวันเกิดปีแรกของธีรยุทธ ต่อมาธีรยุทธย้ายตามคุณแม่ไปโตที่เนเธอร์แลนด์เมื่อเขาอายุ 8 ขวบ
เกียรติประวัติ

เอเรอดีวีซี: 1990–91, 1991–92
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดลำปาง แทนที่นายวัฒนา สิทธิวัง ที่พ้นจากตำแหน่งเนื่องจากศาลฎีกามีคำสั่งให้เลือกตั้งใหม่  โดยกำหนดให้มีการเลือกตั้งในวันที่ 10 กรกฎาคม พ.ศ. 2565
ที่มา

เมื่อวันที่ 27 พฤษภาคม 2565 ศาลฎีกามีคำพิพากษาให้มีการเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ 4 ใหม่ ตามที่คณะกรรมการการเลือกตั้งเสนอ เนื่องจากเห็นว่านายวัฒนา สิทธิวัง ส.ส.พรรคพลังประชารัฐในขณะนั้น ได้รับเลือกตั้งมาโดยไม่สุจริตเที่ยงธรรม จากกรณีก่อนหน้านี้ที่กกต.สอบสวนแล้วพบว่า  วันที่ 19 มิถุนายน พ.ศ. 2563 ที่บ้านของผู้มีสิทธิเลือกตั้ง ตำบลล้อมแรด อำเภอเถิน จังหวัดลำปาง นางเกี๋ยงมา ปุพพโก ผู้มีสิทธิ์เลือกตั้ง ได้มอบธนบัตรซึ่งเย็บติดกันจำนวน 2 ชุด ชุดละ 300 บาท ให้กับผู้มีสิทธิเลือกตั้งตามที่พรรคเสรีรวมไทยร้องเรียน
ผู้สมัคร

คณะกรรมการการเลือกตั้ง ได้กำหนดวันรับสมัครรับเลือกตั้งในวันที่ 9 มิถุนายน – 13 มิถุนายน พ.ศ. 2565 ผู้สมัครที่ลงสมัครรับเลือกตั้งมีรายชื่อดังต่อไปนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | เสรีรวมไทย | เดชทวี ศรีวิชัย | 1 |
|  | พลังสังคมใหม่ | พลพงศ์ พงษ์สุพัฒน์ | 2 |
|  | เศรษฐกิจไทย | วัฒนา สิทธิวัง | 3 |
ผู้สมัคร > ปฏิกิริยาในการรับสมัคร

พรรคร่วมฝ่ายค้าน ได้มีแถลงการณ์ร่วมกันว่าจะไม่ส่งผู้สมัครในการเลือกตั้งครั้งนี้ เนื่องจากระยะเวลาของสภาผู้แทนราษฎรที่เหลืออยู่เพียงประมาณ 10 เดือน และพรรคเสรีรวมไทยประสงค์จะส่งผู้สมัครในการเลือกตั้งครั้งนี้ ประกอบกับพรรคเสรีรวมไทยเป็นผู้ที่ทำการตรวจสอบและหาพยานหลักฐานในการร้องคัดค้านการเลือกตั้งจนนำมาสู่การเลือกตั้งใหม่ จึงเปิดโอกาสให้พรรคเสรีรวมไทย ได้ส่งผู้สมัครโดยที่พรรคร่วมฝ่ายค้านพรรคอื่นๆ ไม่ประสงค์จะส่งผู้สมัครเข้าแข่งขันด้วย
พรรคพลังประชารัฐ  ไม่ส่งผู้สมัครในการเลือกตั้งครั้งนี้เนื่องจากเป็นพื้นที่ของพรรคเศรษฐกิจไทย
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดลำปาง เขต 4 แทนตำแหน่งที่ว่าง พ> ศ. 2565.พรรค | ผลการเลือกตั้งสมาชิกสภาผู้แทนราษฎร จังหวัดลำปาง เขต 4 แทนตำแหน่งที่ว่าง พ> ศ. 2565.พรรค | ผลการเลือกตั้งสมาชิกสภาผู้แทนราษฎร จังหวัดลำปาง เขต 4 แทนตำแหน่งที่ว่าง พ> ศ. 2565.ผู้สมัคร | ผลการเลือกตั้งสมาชิกสภาผู้แทนราษฎร จังหวัดลำปาง เขต 4 แทนตำแหน่งที่ว่าง พ> ศ. 2565.คะแนนเสียง | ผลการเลือกตั้งสมาชิกสภาผู้แทนราษฎร จังหวัดลำปาง เขต 4 แทนตำแหน่งที่ว่าง พ> ศ. 2565.% | ผลการเลือกตั้งสมาชิกสภาผู้แทนราษฎร จังหวัดลำปาง เขต 4 แทนตำแหน่งที่ว่าง พ> ศ. 2565.± |
| --- | --- | --- | --- | --- | --- |
|  | เสรีรวมไทย   | เดชทวี ศรีวิชัย (1) | 55,638 | 62.54 | +25.40 |
|  | เศรษฐกิจไทย | วัฒนา สิทธิวัง (3)* | 30,451 | 34.23 | –25.74 |
|  | พลังสังคมใหม่ | พลพงศ์ พงษ์สุพัฒน์ (2) | 2,880 | 3.24 | +3.24 |
| ผลรวม | ผลรวม | ผลรวม | 88,969 | 100.00 | — |

| บัตรดี | บัตรดี | บัตรดี | 88,969 | 91.33 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 4,587 | 4.71 | – |
| บัตรเสีย | บัตรเสีย | บัตรเสีย | 3,858 | 3.96 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 97,414 | 60.36 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 161,378 | 100.00 | — |
: เสรีรวมไทย   ได้ที่นั่งจาก เศรษฐกิจไทย
หม่อมราชวงศ์บุตรี วีระไวทยะ

| ท่านผู้หญิง บุตรี วีระไวทยะ ม> ป.ช., ม.ว.ม., ท.จ.ว. |
| --- | --- |
ท่านผู้หญิงบุตรี วีระไวทยะ (ที่สามจากซ้าย)
เกิด: ท่านผู้หญิงบุตรี กฤดากร 11 กุมภาพันธ์ พ.ศ. 2485 (83 ปี) ตำบลคลองตัน จังหวัดพระนคร
คู่สมรส: มีชัย วีระไวทยะ
บุตร: สุจิมา แสงชัยวุฒิกุล
บิดามารดา: หม่อมเจ้าชิดชนก กฤดากร หม่อมหลวงต่อ ชุมสาย
ท่านผู้หญิงบุตรี วีระไวทยะ (นามสกุลเดิม กฤดากร; เกิด 11 กุมภาพันธ์ พ.ศ. 2485) เป็นรองอธิบดีกรมราชเลขานุการในพระองค์ เจ้าหน้าที่ประจำสำนักพระราชวังพิเศษ อดีตรองราชเลขาธิการ สำนักราชเลขาธิการ อดีตคุณข้าหลวงในพระนางเจ้าสุวัทนา พระวรราชเทวี ผู้บริหารงานในพระองค์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
ประวัติ

ท่านผู้หญิงบุตรีเกิดเมื่อวันที่ 11 กุมภาพันธ์ พ.ศ. 2485 ณ บ้านพร้อมพงศ์ ตำบลคลองตัน จังหวัดพระนคร เป็นธิดาคนเดียวของพลโท หม่อมเจ้าชิดชนก กฤดากร และหม่อมหลวงต่อ ชุมสาย
ในวัยเยาว์ท่านผู้หญิงบุตรี ได้รับการส่งตัวไปอยู่ใน ถวายตัวเป็นข้าหลวงรุ่นเยาว์ในพระนางเจ้าสุวัทนา พระวรราชเทวี ในขณะประทับอยู่ที่เมืองไบรตัน ประเทศอังกฤษ ซึ่งหม่อมหลวงต่อ ชุมสาย มารดาของท่านก็เป็นข้าหลวงในพระนางเจ้าสุวัทนา พระวรราชเทวี ซึ่งพระนางเจ้าสุวัทนา พระวรราชเทวี ก็ทรงชุบเลี้ยงและให้ได้รับการศึกษาจากโรงเรียนชั้นดีในประเทศอังกฤษ โดยบรรดาข้าหลวงรุ่นเยาว์นี้ จะมีหน้าที่เป็นพระสหายของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาพระองค์เดียวในรัชกาลที่ 6 ต่อมาเมื่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชกระแสทูลชวนให้พระนางเจ้าสุวัทนา พระวรราชเทวี และสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จนิวัตประเทศไทยเป็นการถาวร หม่อมราชวงศ์บุตรี ได้ทูลขอพระราชาทานพระอนุญาตจากพระนางเจ้าสุวัทนา พระวรราชเทวี ขอศึกษาต่อที่อังกฤษ ซึ่งพระนางเจ้าสุวัทนา พระวรราชเทวี ก็พระราชทานพระอนุญาตตามนั้น
เมื่อกลับเมืองไทย ท่านผู้หญิงบุตรี วีระไวทยะ ได้กลับมาถวายงานรับใช้ใต้ฝ่าพระบาทพระนางเจ้าสุวัทนา พระวรราชเทวี เรื่อยมาจนพระนางเจ้าสุวัทนาฯ สิ้นพระชนม์ในปี 2528 จึงถวายงานรับใช้สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อมา ท่านเคยดำรงตำแหน่งเลขาธิการคณะองคมนตรี และเป็นที่ไว้วางพระราชหฤทัยจากพระบาทสมเด็จพระมหาภูมิพลอดุลยเดชมหาราช บรมนาถบพิตร ให้เป็นผู้บริหารงานในพระองค์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อจากคุณหญิงสัตยวดี จารุดุล พระขนิษฐาในพระนางเจ้าสุวัทนา พระวรราชเทวี อดีตรองราชเลขาธิการ สำนักราชเลขาธิการ ปัจจุบันดำรงตำแหน่ง ประจำสำนักพระราชวังพิเศษ
ครอบครัว

ท่านผู้หญิงบุตรีสมรสกับมีชัย วีระไวทยะ อดีตรัฐมนตรีช่วยว่าการกระทรวงอุตสาหกรรมในสมัยรัฐบาลพลเอกเปรม ติณสูลานนท์ และรัฐมนตรีประจำสำนักนายกรัฐมนตรีสมัยรัฐบาลอานันท์ ปันยารชุน มีบุตรสาวคนเดียว คือสุจิมา แสงชัยวุฒิกุล
เครื่องราชอิสริยาภรณ์

ท่านผู้หญิงบุตรี วีระไวทยะ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2534 –  เหรียญจักรพรรดิมาลา (ร.จ.พ.)
พ.ศ. 2554 –  เหรียญลูกเสือสดุดี ชั้นที่ 1
พ.ศ. 2520 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
พ.ศ. 2527 –  เหรียญราชรุจิทอง รัชกาลที่ 9 (ร.จ.ท.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เดนมาร์ก :
พ.ศ. 2544 –  เครื่องราชอิสริยาภรณ์แดนเนอโบร ชั้นที่ 3
สวีเดน :
พ.ศ. 2546 –  เครื่องราชอิสริยาภรณ์ดาวขั้วโลก ชั้นที่ 2
เนเธอร์แลนด์ :
พ.ศ. 2547 –  เครื่องราชอิสริยาภรณ์ออเรนจ์-นัสเซา ชั้นที่ 2
ความสัมพันธ์ไทย–ลาว

ความสัมพันธ์ระหว่างสองประเทศด้วยวัฒนธรรมที่เกี่ยวข้องอย่างใกล้ชิด
| --- | --- |


 ลาว:  ไทย
ไทยและลาวมีความสัมพันธ์ทวิภาคีมาตั้งแต่สมัยที่ยังเป็นอาณาจักรอยุธยาและอาณาจักรล้านช้างในคริสต์ศตวรรษที่ 15 มาก่อน ทั้งสองประเทศมีพรมแดนติดกันและแสดงออกถึงความคล้ายคลึงกันทางภาษาและวัฒนธรรม ซึ่งอาณาจักรล้านช้างของลาวได้รวมอยู่กับภาคตะวันออกเฉียงเหนือของประเทศไทยทั้งหมดเมื่อไม่นานมานี้ในช่วงต้นคริสต์ศตวรรษที่ 18 ภาคอีสานซึ่งเป็นภาคตะวันออกเฉียงเหนือของไทยมีรากเหง้าลาวที่โดดเด่นเป็นพิเศษ ในทางภาษา ชาวอีสานซึ่งเป็นหนึ่งในสามของประชากรไทยพูดภาษาไทยถิ่นอีสานสำเนียงท้องถิ่นลาว ส่วนการทูตได้มุ่งเน้นไปที่แม่น้ำโขงแม่น้ำโขงโดยพยายามทำให้เป็น "แม่น้ำแห่งสันติภาพและมิตรภาพที่แท้จริง" ตามที่นายกรัฐมนตรีของทั้งสองประเทศได้แถลงไว้อย่างชัดเจนในปี พ.ศ. 2519
ความสัมพันธ์ทางการทูตระหว่างรัฐสมัยใหม่ได้รับการก่อตั้งขึ้นในปี พ.ศ. 2493 แต่ความร่วมมือข้ามพรมแดนได้เริ่มขึ้นเมื่อสิ้นสุดสงครามเย็น[ต้องการอ้างอิง]